Folketing
2004-01-22

Venstres ordfører må jo gøre op med sig selv, hvad det er for en debat, vi skal i gang med nu. Men med hensyn til det brede samarbejde, som Venstres ordfører siger han har strakt hånden frem til, kan jeg sige om bl.a. lige præcis det, vi diskuterer i dag, altså returpantsystemet, og lige præcis det, regeringen lavede i tirsdags, at her har vi ikke hørt noget som helst - intet, intet - fra regeringen og Venstres ordfører om, at der kunne laves en fælles aftale. Til gengæld sagde hr. Vesselbo i sin første kommentar til fru Inger Bierbaum, at det med de tekniske vanskeligheder kunne han ikke tage sig af, for det var et politisk valg, at man ikke ville have de emballager med i den tidligere regerings tid. Hvis det argument skal følges til dørs, må det også betyde, at det er et politisk valg, regeringen foretager nu, når den ikke vil have plastemballagen med. Kan hr. Eyvind Vesselbo bekræfte det?